
1a-Triazolil-5a-androsztán származékok előállítása intermolekuláris Cu(I)-katalizált cikloaddícióval

Munkánk során négyféle szteránvázas 1alfa-azidot (11, 12, 13 és 14) állítottunk elő többlépéses szintézisúton, majd ezek terminális acetilén származékokkal (15a-h) történő cikloaddíciós reakciójával 27 különböző triazol vegyületet (16a-g, 17a-g, 18a-g, 19a, 19h, 20a, 20i, 21a, 21h) nyertünk. Az azonos körülmények között, CuI katalizátor jelenlétében végzett regioszelektív átalakítások jó hozammal eredményezték a megfelelő termékeket, melyek in vitro citotoxikus hatásvizsgálatra kerültek.

